ms en ms en ms id id id id ms id ms ms ms en en id es ms id ms id id en id id ms en
Kastam rampas minuman keras lebih RM600,000
December 1, 2020 9:00 pm
Alor Setar: Jabatan Kastam Diraja Malaysia (JKDM) mematahkan cubaan menyeludup minuman keras dianggarkan bernilai RM654,869 termasuk cukai di Pelabuhan Utara, Pelabuhan Klang, Selangor, Rabu lalu.
Serbuan dilakukan pada jam 12 tengah hari oleh Cawangan Penguatkuasaan JKDM Alor Setar dan Cawangan Narkotik Ibu Pejabat JKDM.
Pengarah JKDM Kedah, Azizah Kechik berkata, pihaknya melakukan pemantauan ke atas kontena dari India terbabit selama dua minggu sejurus menerima maklumat.
“Pemeriksaan ke atas kontena itu menemui minuman keras yang tidak berkastam sebanyak 717 karton atau berjumlah 1,224 botol yang bersamaan 6,022 liter.
“Kesemua minuman keras dirampas dianggarkan bernilai RM248,976 dan anggaran cukai sebanyak RM405,839,” katanya pada sidang media di Kompleks Kastam Alor Setar, di sini, hari ini.
Azizah berkata, pihaknya masih mengesan suspek yang terbabit dalam kegiatan itu dan kes disiasat mengikut Seksyen 135(1)(d) Akta Kastam 1967.
Katanya, siasatan awal pihaknya percaya arak berkenaan akan dijual untuk pasaran tempatan sempena musim perayaan akan datang.
Sementara itu, dalam Ops Cantas bermula 10 November hingga 24 November lalu, JKDM Kedah turut berjaya merampas pelbagai jenis barang belum lulus kastam.
“Barang yang dirampas adalah 12 kes membabitkan rampasan minuman keras bernilai RM42,347 termasuk cukai, enam kes rampasan rokok bernilai RM60,461 termasuk cukai dan dua rampasan kereta bernilai RM375,760 termasuk cukai.
“Seramai 16 orang disyaki turut ditahan bagi membantu siasatan ke atas 20 kes berkenaan dan mereka dijangka didakwa dalam tempoh terdekat ini,” katanya.
Tambang Haji dijangka naik lagi
Hotel bajet tawar pelacur warga asing diserbu, 10 dicekup
Kemalangan babit 5 kenderaan, penghantar makanan maut dirempuh SUV
Penumpang tumbuk kepala pramugara berdepan hukuman penjara 20 tahun
Salahuddin Ayub dilantik pengerusi PH Johor
Bertengkar sebab tak puas hati isu pesanan air – Polis
Konfrontasi Turkiye-Greece makin meruncing
Pertembungan terbaharu PM, Muhyiddin memungkinkan Bersatu tak sokong Bajet 2023
Sanusi perlu henti bersikap kebudak-budakan, kata Pemuda UMNO
Terpekik terlolong dalam kilang, wanita buat ‘marketing sampah’ dikecam
© 2020 puteradaily.com. All rights reserved.